اليوم السبت 7 غشت سجلنا أعلى روكور فالوفيات بفيروس كورونا المستجد، بحيث ماتو 92 غير ف24 ساعة، وهو نفس الرقم القياسي اللي كنا وصلنا ليه ف20 نونبر 2020. وسجلنا كذلك رقم كيخلع فالإصابات اليومية بالفيروس، بحيث تقاسو 10609، وغير اليوم كذلك 240 دخلو للإنعاش. وهذو التفاصيل: التلقيح: وصلنا فمجموع الملقحين بالجرعة الأولى ل15037701، بينما وصل فعدد اللي تلقحو كليا ل10896199. الإصابات: وتقاسو اليوم 10609 واحد من أصل 47141 واحد دار التحليلة، ووصل عدد المصابين فالمجموع ل687292. ومؤشر الإصابة التراكمي وصل ل1885 لكل 100 ألف نسمة، بمعدل إصابة ديال 29 لكل 100 ألف نسمة فهذ 24 ساعة. حالات الشفاء: تشافاو اليوم 6473، ووصل الإجمالي ل605431، بنسبة تعافي ديال 43,1 فالمية. الوفيات: اليوم ماتو 92، ووصل هكذا عدد الوفيات ل10255، بنسبة فتك 1,5 فالمية. الحالات النشيطة والحرجة: وعدد الحالات النشيطة طلع ل71606، وعدد الحالات الحرجة وصل ل1544،من بعد تدهور حالة 240 غير اليوم، و46 كاينين تحت التنفس الصناعي الاختراقي. ووصلات نسبة ملء أسرة الإنعاش ل43,1 فالمية. بالنسبة لتوزيع الإصابات على الأقاليم والجهات فهو كالتالي: 
رقم كيخلع فالموت اليوم: كورونا قتلات 92 واحد وتصابو كثر من 10500